KOMISIJOS KOMUNIKATAS EUROPOS PARLAMENTUI, TARYBAI, EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI Finansinė pažyma, pridedama prie Reglamento dėl kredito reitingų agentūrų pasiūlymo (COM(2011) 747 galutinis) ir Direktyvos dėl per didelio kliovimosi kredito reitingais pasiūlymo (COM(2011) 746 galutinis) /* COM/2012/0367 final */





KOMISIJOS KOMUNIKATAS EUROPOS PARLAMENTUI, TARYBAI, EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI Finansinė pažyma, pridedama prie Reglamento dėl kredito reitingų agentūrų pasiūlymo (COM(2011) 747 galutinis) ir Direktyvos dėl per didelio kliovimosi kredito reitingais pasiūlymo (COM(2011) 746 galutinis) (Tekstas svarbus EEE) 2011 m. lapkričio 15 d. Komisija priėmė Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų, pasiūlymą ir Europos Parlamento ir Tarybos direktyvos, kuria dėl per didelio kliovimosi kredito reitingais iš dalies keičiama Direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo ir Direktyva 2011/61/ES dėl alternatyvaus investavimo fondų valdytojų, pasiūlymą (toliau – KRA3 pasiūlymas). Dėl poveikio Sąjungos biudžetui siūlomo reglamento Aiškinamojo memorandumo 4 skirsnyje nurodoma: „Komisijos pasiūlymas neturi poveikio Europos Sąjungos biudžetui. Visų pirma užduotims, kurios būtų patikėtos EVPRI, kaip minima pasiūlyme, papildomo ES finansavimo nereikėtų. Be to, reikėtų pažymėti, jog KRA reglamento [11-ta išnaša] 19 straipsnyje numatyta, kad EVPRI išlaidos, būtinos dėl KRA registracijos ir priežiūros pagal reglamentą, visiškai padengiamos kredito reitingų agentūroms taikomais mokesčiais.“ 11-ta išnaša: „1. EVPRI kredito reitingų agentūroms taiko mokesčius pagal šį reglamentą ir pagal 2 dalyje nurodytą reglamentą dėl mokesčių. Tais mokesčiais visiškai padengiamos EVPRI būtinos išlaidos, susijusios su kredito reitingų agentūrų registracija bei priežiūra, ir kompensuojamos išlaidos, kurių gali kilti kompetentingoms institucijoms atliekant darbą pagal šį reglamentą, visų pirma susijusios su bet kurių užduočių pavedimu pagal 30 straipsnį.“ Atliekant KRA3 pasiūlymo poveikio vertinimą, įvertintos su atskiromis priemonėmis susijusios išlaidos ir nurodyta: „politikos priemonės poveikio ES biudžetui neturės“[1]. Tačiau apskaičiuota, kad dėl KRA3 pasiūlymo smarkiai padidės Europos vertybinių popierių ir rinkų institucijos (EVPRI) darbo krūvis, todėl šiai institucijai prireiks daugiau žmogiškųjų išteklių. Taigi 2013 finansinių metų Europos Sąjungos bendrojo biudžeto projekte (COM(2012) 300)[2] (toliau – 2013 m. biudžeto projektas) Komisija pasiūlė EVPRI etatų planą papildyti 15 etatų. Šie etatai bus visiškai finansuojami kredito reitingų agentūroms taikomais mokesčiais, todėl nedarys jokio poveikio EVPRI skirtam ES įnašui. Prie komunikato pridedamoje finansinėje KRA3 pasiūlymo pažymoje biudžeto valdymo institucijai pateikiama išsami informacija; šioje pažymoje taip pat pateikiama informacija apie išteklių, kurių reikia EVPRI užduotims ir tikslams pagal KRA3 pasiūlymą vykdyti, paskirstymą. Galiausiai šio komunikato 2 priede pateikiama visų Komisijos pasiūlymų poveikio EVPRI ištekliams 2013 m. bendroji apžvalga. FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 1.2. Atitinkama (-os) politikos sritis (-ys) VGV / VGB sistemoje 1.3. Pasiūlymo (iniciatyvos) pobūdis 1.4. Tikslas (-ai) 1.5. Pasiūlymo (iniciatyvos) pagrindas 1.6. Trukmė ir finansinis poveikis 1.7. Numatomas (-i) valdymo metodas (-ai) 2. VALDYMO PRIEMONĖS 2.1. Priežiūros ir atskaitomybės taisyklės 2.2. Valdymo ir kontrolės sistema 2.3. Sukčiavimo ir pažeidimų prevencijos priemonės 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) 3.2. Numatomas poveikis išlaidoms 3.2.1. Numatomo poveikio išlaidoms suvestinė 3.2.2. Numatomas poveikis veiklos asignavimams 3.2.3. Numatomas poveikis administracinio pobūdžio asignavimams 3.2.4. Suderinamumas su dabartine daugiamete finansine programa 3.2.5. Trečiųjų šalių finansinis įnašas 3.3. Numatomas poveikis įplaukoms FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas Europos Parlamento ir Tarybos reglamentas, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų 1.2. Atitinkama (-os) politikos sritis (-ys) VGV / VGB sistemoje[3] Vidaus rinka – Finansų rinkos 1.3. Pasiūlymo (iniciatyvos) pobūdis ý Pasiūlymas (iniciatyva) susijęs (-usi) su nauja priemone 1.4. Tikslai 1.4.1. Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva) Padėti mažinti finansiniam stabilumui kylančią riziką ir atkurti investuotojų ir kitų rinkos dalyvių pasitikėjimą finansų rinkomis ir reitingų kokybe 1.4.2. Konkretus (-ūs) tikslas (-ai) ir atitinkama VGV / VGB veikla Konkretūs tikslai: Atsižvelgiant į pirmiau nurodytus bendruosius tikslus, siekiama šių konkrečių tikslų: · mažinti kliovimąsi išoriniais kredito reitingais; · sumažinti užkrečiamąjį poveikį, susijusį su valstybių skola; · gerinti kredito reitingų rinkos sąlygas; · investuotojams užtikrinti teisę į žalos atlyginimą; · stiprinti KRA nepriklausomumą ir gerinti kredito reitingavimo metodus ir procesus. 1.4.3. Numatomas (-i) rezultatas (-ai) ir poveikis · EBI, EDPPI arba EVPRI peržiūrės ir prireikus išbrauks visas nuorodas į kredito reitingus esamose gairėse ir rekomendacijose; · Reguliarus informacijos apie struktūrizuotus finansinius produktus teikimas bus pagerintas; tai investuotojus paskatins atlikti išsamų patikrinimą ir sumažins pernelyg didelį kliovimąsi išoriniais reitingais; · Padidės valstybių reitingų skaidrumas; investuotojai geriau supras valstybių reitingus; užkrato plitimo rizika ir šalutinis poveikis bus sumažinti; · Reitingų rinka taps atviresnė naujiems dalyviams; dabartinės didžiausios kredito reitingų agentūros sulauks didesnės konkurencijos; emitentai ir investuotojai galės rinktis iš didesnio skaičiaus kredito reitingų agentūrų; · Investuotojų nuostoliai, kurių susidarys dėl tyčinio KRA elgesio arba didelio aplaidumo, bus kompensuojami; · Mažės interesų konfliktų, kilusių dėl modelio „emitentas moka“ ir ilgalaikių verslo santykių; · Rinkos dalyviai tinkamai supras ir turės galimybę nagrinėti KRA metodus, taikomus visų klasių turtui. 1.4.4. Rezultatų ir poveikio rodikliai · nuorodų į išorinius reitingus EVPRI paskelbtuose dokumentuose skaičius; · teisės aktais nustatytų standartizuotų ir vidaus reitingais grindžiamų metodų naudojimo finansų įmonėse pokyčiai; · įvairių klasių turtui suteiktų užsakytų ir neužsakytų reitingų skaičius arba dalis; · reitingų, visų pirma valstybės skolos reitingų, suteikimo ir peržiūros dažnumas; · KRA metodų keitimo dažnumas ir pobūdis ir kiek kartų šie pakeitimai buvo atmesti arba užginčyti; · naujų rinkos dalyvių ir rinkos struktūros pasikeitimų skaičius. Tai gali apimti dabartinių dalyvių rinkos dalį pagal pajamas ir pagal neužbaigtų įvairių klasių reitingų skaičių. 1.5. Pasiūlymo (iniciatyvos) pagrindas 1.5.1. Trumpalaikiai arba ilgalaikiai poreikiai Kredito reitingų agentūros yra svarbios finansų rinkos dalyvės, todėl joms reikia taikyti tinkamą teisinę sistemą. 2010 m. gruodžio 7 d. pradėtas visapusiškai taikyti Reglamentas (EB) Nr. 1060/2009 dėl kredito reitingų agentūrų[4] (KRA reglamentas). Juo reikalaujama, kad kredito reitingų agentūros (KRA) laikytųsi griežtų veiklos vykdymo taisyklių, siekiant sušvelninti galimus interesų konfliktus ir užtikrinti aukštą reitingų bei reitingavimo proceso kokybę ir pakankamą skaidrumą. Šiuo metu veikiančios KRA iki 2010 m. rugsėjo 7 d. turėjo kreiptis dėl registracijos ir užtikrinti atitiktį reglamento reikalavimams. 2011 m. birželio 1 d. įsigaliojo KRA reglamento pakeitimas (Reglamentas (ES) Nr. 513/2011), kuriuo EVPRI suteikti išimtiniai ES registruotų KRA priežiūros įgaliojimai, siekiant Europos lygmeniu centralizuoti ir supaprastinti jų registraciją ir priežiūrą[5]. Nors juo suteikiamas tinkamas pagrindas, galiojančiame KRA reglamente nebuvo skirta pakankamai dėmesio tam tikriems klausimams, susijusiems su kredito reitingavimo veikla ir reitingų naudojimu. Šie klausimai daugiausia susiję su rizika, kad finansų rinkos dalyviai gali per daug kliautis kredito reitingais, didele koncentracija reitingų rinkoje, civiline kredito reitingų agentūrų atsakomybe investuotojams ir interesų konfliktais, susijusiais su modeliu „emitentas moka“ ir KRA akcininkų struktūra. Valstybių reitingų specifikos, kuri tapo akivaizdi per dabartinę valstybės skolos krizę, klausimas dabartiniame KRA reglamente taip pat nėra sprendžiamas. Europos Komisija šias neišspręstas problemas nurodė savo 2010 m. birželio 2 d. komunikate („Finansinių paslaugų reguliavimas siekiant užtikrinti tvarų augimą“)[6] ir 2010 m. lapkričio 5 d. Komisijos tarnybų konsultaciniame dokumente[7], paskelbdama, kad būtina tikslinė KRA reglamento peržiūra – ji pateikiama 2011 m. lapkričio 15 d. KRA3 pasiūlyme. 2011 m. birželio 8 d. Europos Parlamentas paskelbė su teisėkūra nesusijusią rezoliuciją dėl KRA[8]. Ataskaitoje pritariama būtinybei tobulinti kredito reitingų agentūrų reguliavimo sistemą ir imtis priemonių per didelio kliovimosi reitingais rizikai mažinti. Konkrečiau, Europos Parlamentas pritaria tam, kad, be kita ko, būtų nustatyti griežtesni valstybių reitingų atskleidimo reikalavimai ir Europos reitingų indeksas, reikalaujama atskleisti daugiau informacijos apie struktūrizuotas finansines priemones ir nustatyta civilinė kredito reitingų agentūrų atsakomybė. Be to, Europos Parlamentas konkurencijos skatinimą įvertino kaip svarbią užduotį ir pasiūlė, kad Komisija taip pat turėtų išnagrinėti ir įvertinti galimybę įsteigti nepriklausomą Europos kredito reitingų agentūrą. 2010 m. rugsėjo 30 d. ir spalio 1 d. neoficialiuose ECOFIN tarybos posėdžiuose Europos Sąjungos Taryba pripažino, kad reikėtų toliau siekti spręsti tam tikras su kredito reitingavimo veikla susijusias problemas, įskaitant per didelio kliovimosi kreditų reitingais riziką ir interesų konfliktų riziką, kylančią dėl atlygio kredito reitingų agentūroms modelio. 2011 m. spalio 23 d. Europos Vadovų Taryba padarė išvadą, kad būtina užtikrinti pažangą mažinant per didelį kliovimąsi kredito reitingais. Be to, Europos vertybinių popierių komitetas ir Europos bankininkystės komitetas, kuriuos sudaro valstybių narių finansų ministerijų atstovai, 2010 m. lapkričio 9 d. ir 2011 m. rugsėjo 19 d. posėdžiuose aptarė būtinybę toliau stiprinti kredito reitingų agentūrų reguliavimo sistemą. Tarptautiniu lygmeniu 2010 m. spalio mėn. Finansinio stabilumo taryba (FST) paskelbė principus, kuriais siekiama sumažinti valdžios institucijų ir finansų įstaigų kliovimąsi KRA reitingais[9]. Pagal šiuos principus raginama iš teisės aktų išbraukti nuorodas į tokius reitingus arba jas pakeisti, kai yra tinkami alternatyvūs kreditingumo standartai, taip pat reikalauti, kad investuotojai kreditingumą vertintų patys. Tie principai patvirtinti 2010 m. lapkričio mėn. Didžiojo dvidešimtuko aukščiausiojo lygio susitikime Seule. Neseniai Komisija nagrinėjo per didelio finansų įstaigų kliovimosi reitingais klausimą, atsižvelgdama į bankininkystės teisės aktų pertvarką[10]. Komisija pasiūlė nustatyti taisyklę, pagal kurią būtų reikalaujama, kad bankai ir investicinės įmonės patys vertintų subjektų ir finansinių priemonių, į kurias jie investuoja, kredito riziką, o ne paprasčiausiai kliautųsi išoriniais reitingais. Panašią nuostatą Komisija siūlo[11] direktyvų dėl KIPVPS[12] ir dėl alternatyvaus investavimo fondų valdytojų[13] pakeitimo projektuose, pateiktuose kartu su šiuo pasiūlymu. 1.5.2. Papildoma ES dalyvavimo nauda Pagal subsidiarumo principą (Europos Sąjungos sutarties 5 straipsnio 3 dalis) veiksmų ES lygmeniu reikėtų imtis tik tokiu atveju, kai valstybės narės vienos pačios negali deramai pasiekti numatytų tikslų ir todėl jų, atsižvelgiant į pasiūlytų veiksmų mastą ir poveikį, geriau siekti ES lygmeniu. Nors visos su kredito reitingais susijusios problemos turi svarbių pasekmių atskiroms valstybėms narėms, bendrą jų poveikį galima visiškai suprasti tik tarpvalstybiniame kontekste. Taip yra todėl, kad vienoje šalyje išleistoms finansinėms priemonėms reitingus galima suteikti kitoje šalyje, taigi veiksmai nacionaliniu lygmeniu gali neturėti jokio poveikio, nes reitingai – jei jie buvo parengti kitos ES šalies ar net trečiosios šalies jurisdikcijoje – gali būti toliau suteikiami ir naudojami. Todėl kyla rizika, kad, nesiėmus ES lygio veiksmų, nacionalinių priemonių, kuriomis siekiama spręsti kredito reitingų problemas, gali būti nepaisoma arba jos gali būti neveiksmingos. Tad bet kokių tolesnių KRA srities veiksmų geriausia imtis bendromis pastangomis. Taigi atsižvelgiant į subsidiarumo principą ES veiksmai yra tinkami. 1.5.3. Panašios patirties išvados Netaikoma 1.5.4. Suderinamumas ir galima sąveika su kitomis atitinkamomis priemonėmis Po nepaprastųjų priemonių, kuriomis siekta suvaldyti 2007 m. prasidėjusią finansų krizę, Komisija pradėjo vykdyti reformų programą, kuria įgyvendinami Didžiojo dvidešimtuko susitikime prisiimti įsipareigojimai ir siekiama spręsti labiau struktūrines ES finansų sektoriaus problemas bei nukreipti pastangas į tokias šio sektoriaus pagrindines silpnąsias vietas, kurios išaiškėjo per krizę: • bankų sektoriui būdinga maža aukštos kokybės kapitalo dalis ir nepakankamas likvidumas – iš dalies taip yra dėl netinkamų procikliškų riziką ribojančių reikalavimų ir neveiksmingo rizikos vertinimo bei valdymo; • priežiūros, visų pirma tarptautiniu mastu veikiančių atskirų įstaigų ir nereguliuojamo finansų sektoriaus priežiūros, trūkumai; • neveiksmingas įstaigų valdymas, iš dalies lėmęs tai, kad finansų įstaigos ėmė per daug rizikuoti; • nepakankamas rinkos skaidrumas ir nepakankamas informacijos, visų pirma informacijos apie sudėtingus struktūrizuotus finansinius produktus, atskleidimas valdžios institucijoms, įskaitant priežiūros institucijas; • nepakankamas kredito reitingų agentūrų reguliavimas ir priežiūra; • nepakankama viso finansų sektoriaus makrolygio rizikos ribojimo priežiūra, kuria neužkertamas kelias makrosisteminei užkrato plitimo rizikai; • nėra suderintos sistemos, galinčios padėti tvarkingai likviduoti bankus ir finansų įstaigas, todėl valstybės narės, siekdamos išvengti bendro bankų žlugimo, jautė spaudimą skirti jiems valstybės lėšų. Šios programos sudedamosios dalys paaiškintos 2009 m. kovo 4 d. komunikate „Europos ekonomikos atkūrimo skatinimas“ ir 2010 m. birželio 2 d. komunikate „Finansinių paslaugų reguliavimas siekiant užtikrinti tvarų augimą“, kuriose pateikta išsamios informacijos apie finansų reformos teisės aktų rinkinį. Pirmųjų veiksmų imtasi 2009–2010 m. Svarbiausias iš jų – nauja finansų rinkos priežiūros struktūra, kurios įgyvendinimui įsteigta Europos sisteminės rizikos valdyba (ESRV), užtikrinsianti ankstyvą makrolygio rizikos ribojimo ir makroekonominės rizikos nustatymą, ir trys naujos Europos priežiūros institucijos (bankų (Europos bankininkystės institucija, EBI), draudimo (Europos draudimo ir profesinių pensijų institucija, EDPPI) ir vertybinių popierių (Europos vertybinių popierių ir rinkų institucija, EVPRI) rinkoms), užtikrinančios griežtesnę priežiūrą ir geresnį priežiūros institucijų veiklos koordinavimą. Reglamentais dėl kredito reitingų agentūrų (KRA1 ir KRA2), kuriais nustatyti griežti kredito reitingų agentūrų veiklos leidimo reikalavimai ir priežiūra, o EVPRI pavesta kredito reitingų agentūrų priežiūra, panaikinta didelė reguliavimo spraga. Be to, siekiant sugriežtinti kapitalo taisykles, taikomas prekybos knygai ir sudėtingoms išvestinėms finansinėms priemonėms, ir nustatyti atlyginimo ir premijų nustatymo finansų įstaigose privalomas taisykles, iš dalies pakeista Direktyva dėl kapitalo poreikio (DKP). Direktyva dėl alternatyvaus investavimo fondų, įskaitant rizikos draudimo fondus, valdytojų (AIFV direktyva), kuria visiems valdytojams nustatyti aiškūs suderinti reguliavimo standartai ir investuotojų labui padidintas skaidrumas, panaikinta dar viena reguliavimo ir priežiūros spraga. 1.6. Trukmė ir finansinis poveikis ý Pasiūlymas (iniciatyva) yra neribotos trukmės – Įgyvendinimo pradinis laikotarpis – nuo 2013 m. iki 2015 m., – vėliau – visuotinis taikymas. 1.7. Numatytas (-i) valdymo būdas (-ai)[14] ¨ Netiesioginis centralizuotas valdymas, vykdymo užduotis perduodant: – ý Bendrijų įsteigtoms įstaigoms[15] 2. VALDYMO PRIEMONĖS 2.1. Priežiūros ir atskaitomybės taisyklės Pagal Reglamento, kuriuo įsteigiama Europos vertybinių popierių ir rinkų institucija (EVPRI), 81 straipsnį ne vėliau kaip 2014 m. sausio 2 d., o vėliau kas trejus metus Komisija skelbia bendrąją ataskaitą apie patirtį, įgytą veikiant EVPRI. Tuo tikslu Komisija paskelbs bendrąją ataskaitą, kuri bus perduota Europos Parlamentui ir Tarybai. 2.2. Valdymo ir kontrolės sistema 2.2.1. Nustatyta rizika Konkreti su EVPRI asignavimų, skirtų kredito reitingų agentūrų registracijai ir priežiūrai, valdymu susijusi rizika kyla dėl to, kad – kitaip nei daugelio kitų Bendrijų įsteigtų subjektų – kredito reitingų agentūrų priežiūra bus finansuojama išskirtinai pačių kredito reitingų agentūrų. Kitais atžvilgiais siekiant teisiškai, ekonomiškai, produktyviai ir veiksmingai naudoti pasiūlymo įgyvendinimui skirtus asignavimus, tikimasi, kad įgyvendinant pasiūlymą nebus sudarytos sąlygos atsirasti naujai rizikai, kuriai nebūtų taikoma egzistuojanti EVPRI vidaus kontrolės sistema. 2.2.2. Numatomas (-i) kontrolės metodas (-ai) Siekiant užtikrinti, kad EVPRI naudotų šiuos išteklius skaidriai ir veiksmingai, 2012 m. vasario 7 d. Komisija priėmė Deleguotąjį reglamentą (ES) Nr. 272/2012 dėl Europos vertybinių popierių ir rinkų institucijos taikomų mokesčių kredito reitingų agentūroms[16]. 2.3. Sukčiavimo ir pažeidimų prevencijos priemonės Siekiant kovoti su sukčiavimu, korupcija ir kita neteisėta veikla, Europos vertybinių popierių ir rinkų institucijai be jokių apribojimų taikomos 1999 m. gegužės 25 d. Europos Parlamento ir Tarybos reglamento (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų nuostatos. EVPRI prisijungia prie 1999 m. gegužės 25 d. Europos Parlamento, Europos Sąjungos Tarybos ir Europos Bendrijų Komisijos tarpinstitucinio susitarimo dėl Europos kovos su sukčiavimu tarnybos (OLAF) atliekamų vidaus tyrimų ir nedelsdama priima atitinkamas nuostatas, taikomas visiems EVPRI darbuotojams. Sprendimuose dėl finansavimo, susitarimuose ir su jais susijusiose įgyvendinimo priemonėse aiškiai nurodoma, kad Audito Rūmai ir OLAF prireikus gali atlikti EVPRI išmokėtų lėšų gavėjų ir už tų lėšų skyrimą atsakingų darbuotojų patikrinimus vietoje. Reglamento, kuriuo įsteigiama EVPRI, 64 ir 65 straipsniuose nustatytos nuostatos, taikomos EVPRI biudžeto įgyvendinimui bei kontrolei ir taikytinoms finansinėms taisyklėms. 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) · Dabartinės biudžeto išlaidų eilutės EVPRI biudžeto išlaidų, skirtų kredito reitingų agentūrų priežiūrai, padidėjimas bus visiškai padengiamas kredito reitingų agentūrų mokesčiais, kuriuos jos moka EVPRI[17]. Daugiametės finansinės programos išlaidų kategorija || Biudžeto eilutė || Išlaidų rūšis || Įnašas Numeris [Aprašymas.....................................................] || DA / NDA ([18]) || ELPA šalių[19] || šalių kandidačių[20] || trečiųjų šalių || 12.0404 EVPRI – Subsidija pagal 1, 2 ir 3 antraštines dalis || DA || Ne || Ne || Ne 3.2. Numatomas poveikis išlaidoms 3.2.1. Numatomo poveikio išlaidoms suvestinė mln. EUR (tūkstantųjų tikslumu) || || || 2013 m.[21] || 2014 m. || 2015 m. || || || IŠ VISO IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || Netaikoma || Netaikoma || Netaikoma || || || || || Netaikoma Mokėjimai || Netaikoma || Netaikoma || Netaikoma || || || || || Netaikoma 3.2.2. Numatomas poveikis veiklos asignavimams – ý Pasiūlymui (iniciatyvai) įgyvendinti veiklos asignavimai nenaudojami 3.2.3. Numatomas poveikis administracinio pobūdžio asignavimams 3.2.3.1. Suvestinė – ý Pasiūlymui (iniciatyvai) įgyvendinti administraciniai asignavimai nenaudojami 3.2.3.2. Numatomi žmogiškųjų išteklių poreikiai – ý Pasiūlymui (iniciatyvai) įgyvendinti žmogiškieji ištekliai nenaudojami Pastaba: Dėl KRA3 pasiūlymo Vidaus rinkos ir paslaugų GD nereikės papildomų žmogiškųjų ir administracinių išteklių. 3.2.4. Suderinamumas su dabartine daugiamete finansine programa – ý Pasiūlymas (iniciatyva) atitinka dabartinę daugiametę finansinę programą 3.2.5. Trečiųjų šalių įnašai – ý Pasiūlyme (iniciatyvoje) nenumatyta bendro su trečiosiomis šalimis finansavimo 3.3. Numatomas poveikis įplaukoms – ý Pasiūlymas (iniciatyva) neturi finansinio poveikio įplaukoms 1 priedas Siekiant įvykdyti laikinas užduotis, susijusias su KRA3 pasiūlymu, EVPRI 2014 ir 2015 m. prireiks išorės personalo (sutartininkų ir deleguotųjų nacionalinių ekspertų), tačiau dėl to EVPRI išorės personalo darbuotojų skaičius neturėtų daugiau didėti. 1 lentelė. Įvertinti ištekliai, kurių reikia EVPRI KRA3 pasiūlymui įgyvendinti Naujos EVPRI užduotys || Žmogiškųjų išteklių poreikiai || || Papildomi IT ištekliai || Laikinieji || Kiti 2014–2015 m. ištekliai – deleguotieji nacionaliniai ekspertai arba sutartininkai (išreikšta visos darbo dienos ekvivalentais) || Pastabos || 1) Peržiūrėti visas nuorodas į reitingus visose esamose gairėse, rekomendacijose ir techniniuose reguliavimo standartuose (TRS) ir, kai reikia, jas išbraukti || || - 0,5 visos darbo dienos ekvivalento || || 2) Priimti 5 naujus TRS dėl: - informacijos apie struktūrizuotus finansinius produktus atskleidimo - KRA rotacijos (perdavimo bylos) - suderintos standartinės reitingų skalės - Europos reitingų indekso (EURIX) - mokesčių, kuriuos taiko KRA || || - 3,5 visos darbo dienos ekvivalento || Sąmata grindžiama darbo krūviu 2011 m., kai buvo rengiami keturių TRS projektai, ir rengiamų TRS sritims taikytinomis pažangiomis metodikomis. || 3) Priimti 2 naujas gaires ir rekomendacijas dėl: - KRA mokesčių atskleidimo koordinavimo - duomenų apie rinkos koncentraciją gavimo || || - 1,5 visos darbo dienos ekvivalento || Sąmata grindžiama gairėms ir rekomendacijoms parengti reikalingų konsultacijų ir jų priėmimo proceso sąnaudomis bei dviem sritims taikytinomis pažangiomis metodikomis. || 4) Atnaujinti trečiųjų šalių patvirtinimo vertinimą || || - 3,5 visos darbo dienos ekvivalento || Sąmata grindžiama patvirtinimo proceso darbo krūviu 2011 m. || 5) Sukurti ir administruoti centralizuotą interneto svetainę, skirtą struktūrizuotų finansinių produktų bendram pagrindiniam turtui ir jo reitingų duomenims || - 1,8 visos darbo dienos ekvivalento KRA skyrius: - 1,0 visos darbo dienos ekvivalentas IT skyrius: 0,8 visos darbo dienos ekvivalento (gamyba + verslo analitikas) || - 2,3 visos darbo dienos ekvivalento KRA skyrius: - 1,0 visos darbo dienos ekvivalentas IT skyrius: 1,3 visos darbo dienos ekvivalento (0,5 projektų vadovo + 0,5 architekto + 0,3 pirkimo eksperto) || || Prielaida (projekto trukmė – 1,5 metų): 1) Programinės įrangos sąnaudos: 300 000 EUR be mokesčių 2) Techninės įrangos sąnaudos: 30 000 EUR be mokesčių 3) Paslaugos: Koncepcijos kūrimo etapas: Ekspertas (1 visos darbo dienos ekvivalentas) (6 mėn.*1200 EUR*22) = 158 000 Testavimas / diegimas: Jaunesnysis darbuotojas (1 visos darbo dienos ekvivalentas) (12 mėn.*700 EUR*22) = 185 000 IŠ VISO: 673 000 6) Atlikti KRA naujų metodų preliminarų įvertinimą || - 6 visos darbo dienos ekvivalentai || - || Sąmata atspindi vidurkį tarp 2 ir 22 visos darbo dienos ekvivalentų, kurių skaičius priklausys nuo galutinės patvirtintos nuostatos, pagal kurią EVPRI per metus turės atlikti apie 50 arba apie 500 vertinimų. || 7) Stebėti rinkos pokyčius ir KRA atitiktį kitiems privalomiems reikalavimams: - stebėti KRA tarpusavio nuosavybės ryšius - stebėti privalomą KRA ir pagrindinių analitikų rotaciją - stebėti KRA stambiųjų akcininkų turto dalį ir konsultacines paslaugas reitinguojamuose subjektuose - stebėti struktūrizuotų finansinių produktų dvigubus reitingus - stebėti valstybių reitingų skelbimą (pasibaigus darbo dienai ir likus bent valandai iki ES prekybos vietų atidarymo) - stebėti, ar KRA informuoja reitinguojamus subjektus likus visai darbo dienai iki reitingų arba reitingų perspektyvos paskelbimo - stebėti, ar KRA atskleidžia visus preliminarius reitingus - stebėti mokesčius, taikomus KRA - parengti naujus metodus ir stebėti rinkos koncentracijos riziką || - 4,8 visos darbo dienos ekvivalento || - || || 8) Sukurti ir administruoti Europos reitingų indeksą (EURIX) / Europos reitingų platformą (be kita ko, sukurti ir administruoti mokesčių, kuriuos taiko KRA, duomenų bazę) || - 2,4 visos darbo dienos ekvivalento KRA skyrius: 1,4 visos darbo dienos ekvivalento IT skyrius: 1 visos darbo dienos ekvivalentas (gamyba + verslo analitikas) || - || Sąmata grindžiama taikytinomis pažangiomis metodikomis || Prielaida (projekto trukmė – 1 metai): įgyvendinimas bendradarbiaujant su CEREP ir SoCRAT; EURIX skaičiavimus atlieka KRA): 1) Programinės įrangos sąnaudos: 200 000 EUR be mokesčių 2) Techninės įrangos sąnaudos: 15 000 EUR be mokesčių 3) Paslaugos: Koncepcijos kūrimo etapas: 2,25 visos darbo dienos ekvivalento (projektų vadovas, architektas ir kiti ekspertai); 6 mėn.*1200 EUR*22) = 356 000 Testavimas / diegimas: Jaunesnysis darbuotojas (1 visos darbo dienos ekvivalentas) (6 mėn.*700 EUR*22) = 93 000 IŠ VISO: 664 000 Iš viso || 15 || 11,3 || || Manoma, kad reglamentas įsigalios iki 2013 m., todėl nuo 2013 m. EVPRI prireiks papildomų išteklių. Apskaičiuota, kad papildomo personalo prireiks tik techniniams standartams, gairėms ir ataskaitoms, kuriuos turi parengti EVPRI. Komisijos pasiūlyme numatomos EVPRI užduotys, kurioms atlikti nuo 2013 m. reikia įsteigti 15 laikinųjų etatų. Be to, aukščiau aprašytas kitas užduotis 2014–2015 m. atliks išorės personalas, deleguotieji nacionaliniai ekspertai ir sutartininkai: 2014 m. prireiks 5,8 žmogaus per metus, o 2015 m. prireiks 5,5 žmogaus per metus. Kitos prielaidos: · vidutinis metinis atlyginimas įvairioms darbuotojų kategorijoms nustatomas remiantis Biudžeto GD nurodymais; · Paryžiui taikomas atlyginimo korekcinis koeficientas – 1,161; · numatomos mokymo išlaidos – 1 000 EUR vienam visos darbo dienos ekvivalentui per metus; · komandiruočių išlaidos – 10 000 EUR, apskaičiuota remiantis 2012 m. biudžeto projekte numatytomis komandiruotėmis vienam darbuotojui; · su įdarbinimu susijusios išlaidos (kelionė, viešbutis, sveikatos patikrinimai, įsikūrimo ir kitos pašalpos, persikraustymo išlaidos ir t. t.) – 12 700 EUR, apskaičiuota remiantis vieno naujo darbuotojo įdarbinimui skirto 2012 m. biudžeto projektu. Kitų trejų metų būtino biudžeto padidinimo apskaičiavimo metodas išsamiau pristatytas toliau lentelėje. Skaičiuojant atsižvelgta į tai, kad visos su KRA priežiūra susijusios išlaidos dengiamos KRA mokesčiais, kurie mokami EVPRI. 2 lentelė. Išlaidų paskirstymas Išlaidų rūšis || Apskaičiavimas || Suma (mln. eurų) || || 2013 || 2014 || 2015 || Iš viso || || || || || 1 antraštinė dalis: Personalo išlaidos || || || || || || || || || || 11 Atlyginimai ir išmokos || || || || || - iš kurių laikiniesiems darbuotojams || =15*127*1,161 || 2,212 || 2,212 || 2,212 || 6,635 - iš kurių deleguotiesiems nacionaliniams ekspertams || =(4,8 2014 m., 4,5 2015 m.)*73*1,161 || 0 || 407 || 381 || 788 - iš kurių sutartininkams || =1*64*1,161 || 0 || 74 || 74 || 148 || || || || || 12 Su įdarbinimu susijusios išlaidos || =(15 2013 m., 5 2014 m.)* 12,7 || 191 || 64 || 0 || 255 || || || || || 13 Komandiruočių išlaidos || =(15 2013 m., 20,8 2014 m. ir 20,5 2015 m.)*10 || 150 || 208 || 205 || 563 || || || || || 15 Mokymas || =(15 2013 m., 20,8 2014 m. ir 20,5 2015 m.)*1 || 15 || 21 || 21 || 56 || || || || || Iš viso 1 antraštinė dalis: Personalo išlaidos || || 2,568 || 2,986 || 2,893 || 8,445 || || || || || || || || || || 2 antraštinė dalis: Infrastruktūra ir veiklos išlaidos || =(15 2013 m., 20,8 2014 m. ir 20,5 2015 m.)*30 || 450 || 624 || 615 || 1,689 || || || || || Iš viso 2 antraštinė dalis: Infrastruktūra ir veiklos išlaidos || || 450 || 624 || 615 || 1,689 || || || || || || || || || || 3 antraštinė dalis: Veiklos išlaidos || || || || || || || || || || EURIX || || 664 || 0 || 0 || 664 Centralizuota interneto svetainė, skirta struktūrizuoto finansavimo reitingų kokybei || || 0 || 300 || 373 || 673 || || || || || Iš viso 3 antraštinė dalis: Veiklos išlaidos || || 664 || 300 || 373 || 1337 || || || || || Iš viso || || 3,682 || 3,910 || 3,881 || 11,471 Iš kurių registracijos ir KRA mokamų priežiūros mokesčių pajamos (100 %) || || 3,682 || 3,910 || 3,881 || 11,471 3 lentelė. Siūlomas penkiolikos laikinųjų darbuotojų etatų planas: Pareigų grupė ir kategorija || Laikinieji etatai || AD 8 || 2 AD 7 || 3 AD 6 || 5 AD 5 || 5 || Iš viso AD || 15 4 lentelė. Apskaičiuotų išlaidų paskirstymas pagal KRA3 pasiūlymu nustatytus tikslus ir rezultatus[22] Tikslai ir rezultatai ò || || || 2012 m. || 2013 m. || 2014 m. || 2015 m. || IŠ VISO || || Tipas (-/+) || Vidutinės išlaidos || Rezultatas || Iš viso išlaidų || Rezultatas || Iš viso išlaidų || Rezultatas || Iš viso išlaidų || Rezultatas || Iš viso išlaidų || || Iš viso išlaidų || 1 tikslas: mažinti kliovimąsi išoriniais kredito reitingais || || || || || || || || || || || Nuorodos į išorinius reitingus EVPRI paskelbtuose dokumentuose peržiūrėtos ir jų skaičius sumažintas || || || - || 0 || - || 0 || + || 67 || + || 0 || || 67 || Centralizuota interneto svetainė, skirta struktūrizuotų finansinių produktų bendram pagrindiniam turtui ir jo reitingų duomenims, sukurta ir veikia || || || - || 0 || - || 362 || - || 814 || + || 836 || || 2012 || Naujas struktūrizuotų finansinių priemonių TRS paskelbtas || || || - || 0 || - || 0 || + || 94 || - || 0 || || 94 || 1 konkretaus tikslo tarpinė suma || || 0 || || 362 || || 975 || || 836 || || 2173 || 2 tikslas: sumažinti užkrečiamąjį poveikį, susijusį su valstybių skola || || || || || || || || || || || EVPRI kasmet teikia ataskaitą dėl KRA atitikties valstybių reitingų reikalavimams || || || - || 0 || - || 241 || + || 226 || + || 226 || || 693 || 2 konkretaus tikslo tarpinė suma || || 0 || || 241 || || 226 || || 226 || || 693 || 3 tikslas: gerinti kredito reitingų rinkos sąlygas || || || || || || || || || || || Europos reitingų indeksas (EURIX) / Europos reitingų platforma nustatyti, veikia ir prižiūrimi || || || - || 0 || - || 1147 || + || 452 || + || 452 || || 2051 || Nauji EURIX, suderintos reitingų skalės ir KRA rotacijos TRS paskelbti || || || - || 0 || - || 0 || + || 243 || + || 37 || || 280 || Naujos gairės ir rekomendacijos dėl: - KRA mokesčių atskleidimo koordinavimo - duomenų apie rinkos koncentraciją gavimo || || || - || 0 || - || 0 || + || 202 || - || 0 || || 202 || EVPRI kasmet teikia ataskaitą dėl kredito reitingų rinkos pokyčių || || || - || 0 || - || 483 || + || 452 || + || 452 || || 1387 || 3 konkretaus tikslo tarpinė suma || || 0 || - || 1630 || + || 1349 || + || 941 || || 3920 || 4 tikslas: užtikrinti investuotojams teisę į žalos atlyginimą || || || || || || || || || || || 4 konkretaus tikslo tarpinė suma || || 0 || + || 0 || + || 0 || + || 0 || || 0 || 5 tikslas: stiprinti KRA nepriklausomumą ir gerinti kredito reitingų nustatymo metodus ir procesus || || || || || || || || || || || EVPRI iš anksto įvertina visus naujus KRA metodus || || || - || 0 || - || 1207 || + || 1131 || + || 1131 || || 3469 || Mokesčių, kuriuos taiko KRA, TRS || || || - || 0 || - || 0 || - || 0 || + || 87 || || 87 || EVPRI kasmet teikia ataskaitą dėl rizikos nepriklausomumui, kylančios dėl nuosavybės ir kontrolės || || || - || 0 || - || 241 || + || 226 || + || 226 || || 693 || 5 konkretaus tikslo tarpinė suma || - || 0 || - || 1448 || + || 1357 || + || 1444 || || 4249 || Tarpinis 2–5 tikslų rezultatas – naujas trečiųjų šalių patvirtinimo vertinimas || || || || || || || + || 433 || || 433 || IŠ VISO IŠLAIDŲ || || 0 || || 3681 || - || 3907 || - || 3880 || || 11468 || 2 priedas. 2011–2013 m. pateiktų teisės aktų pasiūlymų poveikio EVPRI 2013 m. biudžetui apžvalga. ES reaguojant į finansų ir ekonomikos krizę, nuo EVPRI įkūrimo teko priimti keletą naujų svarbių teisės aktų pasiūlymų; dėl keleto iš šių pasiūlymų prireikė smarkiai padidinti EVPRI įgaliojimus ir personalą, kaip parodyta toliau lentelėse. Persvarstyta Finansinių priemonių rinkos direktyva siekiama užtikrinti tvirtesnes ir veiksmingesnes rinkos struktūras, atsižvelgti į technologijų naujoves, didinti prekybos veiklos skaidrumą, stiprinti priežiūros įgaliojimus, užtikrinti griežtesnę biržos prekių išvestinių finansinių priemonių sistemą ir pagerinti investuotojų apsaugą. EVPRI pavestas svarbus vaidmuo kuriant daugelį techninių įgyvendinimo priemonių, reikalingų, kad būtų užtikrintas tinkamas reguliavimo sistemos veikimas, ir konkrečios priežiūros užduotys, pavyzdžiui, didesnis vaidmuo nustatant atitiktį Finansinių priemonių rinkos direktyvai tam tikrais atvejais, kai prekybos vietos siūlo nepaisyti skaidrumo reikalavimų iki sandorio sudarymo („neviešos anoniminės prekybos vietos“). Persvarstyta Piktnaudžiavimo rinka direktyva siekiama griežčiau kovoti su piktnaudžiavimu rinka biržos prekių ir susijusių išvestinių finansinių priemonių rinkose, didinti priežiūros institucijų įgaliojimus taikyti sankcijas ir mažinti mažiesiems ir vidutiniams emitentams tenkančią administracinę naštą. EVPRI pavesta, inter alia, užtikrinti taisyklių, taikomų tinkamo viešai neatskleistos informacijos atskleidimo užtikrinimo techninėms priemonėms ir keitimuisi informacija tarp ES ir užsienio kompetentingų institucijų, koordinavimą ir, jei jos paprašoma, koordinuoti tarpvalstybinių piktnaudžiavimo rinka atvejų tyrimus ir tikrinimą. Centrinių vertybinių popierių depozitoriumų reglamento pasiūlymu siekiama suderinti atsiskaitymo už vertybinius popierius Europoje laikotarpį ir procesą bei taisykles, taikomas centriniams vertybinių popierių depozitoriumams, valdantiems atsiskaitymo infrastruktūrą. Atsiskaitymo srityje pasiūlymu suvienodinamas atsiskaitymo už vertybinius popierius Europos Sąjungoje laikotarpis ir drausmė. Šiuo pasiūlymu centriniams vertybinių popierių depozitoriumams pirmą sykį Europos lygmeniu nustatomas bendras veiklos leidimas, priežiūra ir reguliavimo sistema. Pagal Centrinių vertybinių popierių depozitoriumų reglamentą EVPRI rengia šio reglamento taikymo techninių standartų (iš viso 22 reguliavimo ir įgyvendinimo techninių standartų) projektus; pateikia atsiskaitymo drausmės ir centrinių vertybinių popierių depozitoriumų priemonių gaires (iš viso 3 gairių) arba pasidalija atitinkama gerosios priežiūros patirtimi; užtikrina nuoseklų Centrinių vertybinių popierių depozitoriumų reglamento taikymą; pripažįsta trečiųjų šalių centrinių vertybinių popierių depozitoriumų ir ataskaitų (metinė ataskaita dėl kredito reitingų rinkos pokyčių, visų pirma atsiskaitymo veiksmingumo, internalizuoto atsiskaitymo ir tarpvalstybinės veiklos) teikimo reikalavimus. Persvarstytu Kredito reitingų agentūrų reglamentu (KRA3) nustatytas EVPRI vaidmuo pristatytas Finansinės teisės akto pasiūlymo pažymos pagrindiniame tekste. 1 lentelė. Personalo poreikio ir finansinio poveikio apžvalga Personalo poreikio apžvalga Apskaičiuotas teisės aktais numatytų darbuotojų poreikis || Apskaičiuotas išorės personalo poreikis || IŠ VISO personalo poreikis || 2013 || 2014 || 2015 || 2013 || 2014 || 2015 || 2013 || 2014 || 2015 || || || || || || || || || || I. 8 || 8 || 8 || 3 || 3 || 3 || 11 || 11 || 11 || II. 3 || 3 || 3 || 3 || 3 || 3 || 6 || 6 || 6 || III. 4 || 4 || 4 || 2 || 2 || 2 || 6 || 6 || 6 || IV. 15 || 15 || 15 || 0 || 5,8 || 5,5 || 15 || 20,8 || 20,5 || || čia: I – Finansinių priemonių rinkos direktyvos pasiūlymas, COM(2011) 656 galutinis [2011/0298 (COD)] II – Piktnaudžiavimo rinka direktyvos pasiūlymas, COM(2011) 651 galutinis [2011/0295 (COD)] III – Centrinių vertybinių popierių depozitoriumų reglamento pasiūlymas, COM(2012) 73 final [2012/0029 (COD)] IV – Kredito reitingų agentūrų reglamento pasiūlymas, COM(2011) 747 galutinis ir 746 galutinis [0361 (COD) ir 0360 (COD)] [1] Žr. Poveikio vertinimo p. 59: http://ec.europa.eu/internal_market/securities/docs/agencies/SEC_2011_1354_en.pdf. [2] http://eur-lex.europa.eu/budget/data/DB2013/EN/SEC03.pdf, p. 801. [3] VGV – veikla grindžiamas valdymas, VGB – veikla grindžiamas biudžeto sudarymas. [4] 2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų, OL L 302, 2009 11 17. [5] 2011 m. gegužės 11 d. Europos Parlamento ir Tarybos reglamentas (ES) Nr. 513/2011, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų, OL L 145, 2011 5 31. [6] COM(2010) 301 galutinis. [7] Paskelbta http://ec.europa.eu/internal_market/consultations/2010/cra_en.htm. [8] http://www.europarl.europa.eu/oeil/FindByProcnum.do?lang=en&procnum=INI/2010/2302. [9] http://www.financialstabilityboard.org/publications/r_101027.pdf. [10] 2011 m. liepos 20 d. Komisijos pateiktas Europos Parlamento ir Tarybos direktyvos dėl galimybės verstis kredito įstaigų veikla ir dėl rizikos ribojimu pagrįstos kredito įstaigų ir investicinių įmonių priežiūros, kuria iš dalies keičiama Europos Parlamento ir Tarybos direktyva 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių įmonių papildomos priežiūros, pasiūlymas, COM(2011) 453 galutinis. Žr. 77 straipsnio b punktą. [11] 2011 m. lapkričio 15 d. Komisijos pateiktas Europos Parlamento ir Tarybos direktyvos, kuria dėl per didelio kliovimosi kredito reitingais iš dalies keičiama Direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo ir Direktyva 2011/61/ES dėl alternatyvaus investavimo fondų valdytojų, pasiūlymas COM(2011) 746 galutinis. [12] OL L 302, 2009 11 17, p. 32. [13] OL L 174, 2011 7 1, p. 1. [14] Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html. [15] Kaip nurodyta Finansinio reglamento 185 straipsnyje. [16] OL L 90, 2012 3 28, p. 6–10. [17] Daugiau informacijos žr. 1 priede. [18] DA – diferencijuotieji asignavimai / NDA – nediferencijuotieji asignavimai. [19] ELPA – Europos laisvosios prekybos asociacija. [20] Šalių kandidačių ir, kai taikoma, Vakarų Balkanų potencialių šalių kandidačių. [21] N metai yra pasiūlymo (iniciatyvos) įgyvendinimo pradžios metai. [22] Dėl apvalinimo skaičiai gali būti netikslūs.